ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Φεβρουαρίου 1991 για την έγκριση δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της, που υποβλήθηκαν από την Ιταλία (Το κείμενο στην ιταλική γλώσσα είναι το μόνο αυθεντικό) (91/78/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την απόφαση 89/455/ΕΟΚ του Συμβουλίου της 24ης Ιουλίου 1989 για την έγκριση κοινοτικών δράσεων εκπόνησης πρότυπων σχεδίων καταπολέμησης της λύσσας με σκοπό την εξάλειψη ή την πρόληψή της (1), και ιδίως το άρθρο 4, Εκτιμώντας: ότι, σύμφωνα με το άρθρο 1 της απόφασης 89/455/ΕΟΚ, η Ιταλία θα θεσπίσει ευρείας κλίμακας πρότυπα σχέδια για την εξάλειψη ή πρόληψη της λύσσας των άγριων ζώων της Κοινότητας με χρήση εμβολίων για την από στόματος ανοσοποίηση των αλεπούδων 7 ότι το πρότυπο σχέδιο, όπως παρουσιάστηκε από την Ιταλία, περιλαμβάνει τις γειτνιάζουσες παραμεθόριες περιοχές της Αυστρίας και της Γιουγκοσλαβίας 7 ότι το πρότυπο σχέδιο είναι τμήμα διασυνοριακής συνεργασίας με την Αυστρία και τη Γιουγκοσλαβία 7 ότι, με την από 24 Απριλίου 1990 επιστολή, η Ιταλία κοινοποίησε στην Επιτροπή πρότυπα σχέδια καταπολέμησης της λύσσας με σκοπό την εξάλειψη ή την πρόληψή της 7 ότι, μετά από εξέταση, διαπιστώθηκε ότι το πρότυπο σχέδιο είναι σύμφωνο με την απόφαση 89/455/ΕΟΚ 7 ότι, κατά συνέπεια, πληρούνται οι προϋποθέσεις χρηματοδοτικής συμμετοχής της Κοινότητας 7 ότι οι δράσεις που προβλέπονται στην παρούσα απόφαση είναι σύμφωνες με τη γνώμη της Μόνιμης Κτηνιατρικής Επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνονται τα πρότυπα σχέδια για την εξάλειψη και πρόληψη της λύσσας που υποβλήθηκαν από την Ιταλία. Άρθρο 2 Η Ιταλία θα θέσει σε ισχύ, μέχρι την 1η Απριλίου 1990, τους νόμους, τους κανονισμούς και τις διοικητικές διατάξεις εφαρμογής των πρότυπων σχεδίων που αναφέρονται στο άρθρο 1. Άρθρο 3 Η παρούσα απόφαση απευθύνεται στην Ιταλική Δημοκρατία. Βρυξέλλες, 4 Φεβρουαρίου 1991.

[Source: multi_eurlex | Tokens: 1842]